text: Dansk mindretalsparti gentager valgsucces
  27 maj 2013 kl. 08.16
  Det danske mindretalsparti SSW holder fast i vælgerne. Det står klart efter optællingen af stemmerne ved kommunalvalget i Slesvig-Holsten.
  Det dansk-frisiske parti nyder stor opbakning både blandt danske og tyske borgere i Slesvig-Holsten.
  Sydslesvigsk Vælgerforening, SSW, fik 2,9 pct. af stemmerne. Det er en mindre tilbagegang fra de 3 pct. partiet opnåede i 2008, men det ændrer ikke ved partiets placering i det politiske billede.
  SSW står især stærkt i Flensborg og Nordfriesland.
  Valget i hele Slesvig-Holsten var præget af en historisk lav valgdeltagelse på under 45,6 pct.
  Se mere i TV SYD Nyheder kl. 19.30
  